काउंसलर अपने वार्ड में बातचीत से सुलझाएंगे डॉमेस्टिक वॉयलेंस के केस
सास, ननद भी होती हैं प्रताड़ित
डॉमेस्टिकवॉयलेंसके खिलाफ भास्कर की मुहिम ‘घर हो या बाहर महिलाओं से सलूक हो सही’ के साथ अब शहर के काउंसलर्स भी जुड़ गए हैं। भास्कर के मंच पर आए काउंसलर्स ने शपथ ली कि डॉमेस्टिक वॉयलेंस के खिलाफ वे खुलकर आवाज उठाएंगे। डॉमेस्टिक वॉयलेंस एक्ट के तहत कई केस वर्षों से कोर्ट में उलझे रहते हैं। कम केस ही आपसी अंडरस्टैंडिंग से हल होते हैं। ऐसे मामलों में काउंसलर अपने-अपने वार्ड में फ्री काउंसिलिंग करेंगे। मिल-बैठकर मामला सुलझाएंगे। पार्षद सुभाष चावला और मेयर पूनम शर्मा ने कहा कि डॉमेस्टिक वाॅयलेंस में दोनों पक्षों को बैठाकर मामला हल करवाएंगे। अगर मामला पुलिस तक पहुंचा है तो भी दोनों परिवार और आस-पड़ोस वालों को बुलाकर सुलह की कोशिश करेंगे। ऐसे मामलों में चुने हुए प्रतिनिधि को समाज को जोड़ने के लिए आगे आना चाहिए।
काउंसलर राजबाला मलिक, आशा जसवाल और हरजिन्दर कौर ने कहा कि हम चुने हुए प्रतिनिधि हैं, इसलिए हमें डॉमेस्टिक वॉयलेंस मामलों में दोनों पक्षों को बुलाकर उनकी हेल्प करनी चाहिए। सास को भी अपनी बहू को यह सोचकर प्रताड़ित नहीं करना चाहिए कि उसे भी सास ने तंग किया था। परंपरागत चली रही इस प्रथा को बदलने की जरूरत है।
शहर के पार्षदों ने कहा कि दहेज प्रथा पर रोक लगनी चाहिए, क्योंकि डॉमेस्टिक वॉयलेंस का यही एक बड़ा कारण है। कुछ घरों में दहेज कम लाने वाली बहू को सास ताने देती है, उसे कई तरह से प्रताड़ित करने लगती है। बहू के बेटा होना भी झगड़े का एक बड़ा कारण है। ऐसे लोगों को समझना होगा कि बेटा-बेटी एक समान हैं।
bho_Deva hin_Deva hin_Deva hin_Deva hin_Deva